ठूलो वनबकुल्ला

ठूलो वनबकुल्ला (Ardea insignis) बकुल्लाको प्रजातिको चराको हो । यो चरा नेपाल लगायत भारतको हिमाली क्षेत्रहरू, उत्तरपूर्वी बङ्गलादेश, बर्मा तथा भुटानमा पाइने गर्छ । अन्तरराष्ट्रिय प्रकृति संरक्षण संघको रातो सूचीमा यसलाई खतराको अवस्थामा सूचिकृत गरिएको छ ।

शारीरिक विवरण
ठूलो वनबकुल्लाको शरीरको माथिल्लो भाग गाढा खरानी रङ्ग हुन्छ । यसको घाँटी लामो र गाढा रङ्गको तथा टाउको पनि गाढा रङ्गको नै हुन्छ । यसको चुच्चो करिब १५.२–१७.६ सेमी (६–६.९ इन्च)लामो र कडा खालको हुन्छ । यसको खुट्टा कालो-कालो रङ्गको र १७.१-२१.६ सेमी (६.७ - ८.५ इन्च) लामो हुन्छ ।

वितरण तथा वासस्थान
ठूलो वनबकुल्ला नेपालको केही भूभाग लगायत भारतको हिमाली क्षेत्रहरू, उत्तरपूर्वी बङ्गलादेश, बर्मा तथा भुटानमा पाइने गर्छ । यो चरा भुटानमा पुनात्साङ्ग छु नदी, फो-छु नदीको तोवाङ गेओगमा अवस्थित किनार, कामी छु नदी, तल्लो खेङ (बर्ती) तथा मगेछु (ट्रोङ्गस)मा पाइने गर्छ ।

 यो पनि हेर्नुहोस् 
 ठूलो जुनबकुल्ला

सन्दर्भ सामग्रीहरू

बाह्य कडीहरू
 BirdLife Species Factsheet
 येसे दोर्जीले खिचेका ठूलो वनबकुल्लाका तस्वीरहरू  
 भुटान बर्ड क्वेस्टले खिचेको ठूलो वनबकुल्लाको भिडियो 

श्रेणी:नेपालमा पाइने चराहरू